Verwerping van familiale en gedienstige geeste.

Here Jesus, ek behoort aan U, U het my gered en verlos deur U bloed. Ek het geen ander gees behalwe die Heilige Gees in my lewe nodig nie. Vergewe my dat ek hulp, leiding, vertroosting en inligting gesoek het by ander geeste. Vader ek verwerp en verloën enige bose geeste wat deur my familie lyn en voorvaders ‘n houvas op my gekry het. Ook lê ek vandag alle “gawes” en “talente” af wat ek daardeur van hulle af ontvang het, en ek beveel enige iets wat ek nie van God af ontvang het nie om my te verlaat.

Heilige Gees, U is deur die Vader gestuur om my te lei,te leer, te bemoedig en te vertroos. Ek het U nodig in elke area van my lewe. Soos wat die geeste van Satan loskom vra ek U om die areas te vul wat eers deur hulle beset was.

Satan, ek staan vandag vas in die oorwinning wat Jesus reeds oor jou behaal het. Ek neem gesag oor elke gees wat in my familie bloedlyn voorkom, en my lewe beinvloed. In die Naam van Jesus beveel ek nou al daardie geeste om onmiddelik van my af te kom en my te verlaat. KOM UIT!!!